CELEX: 62012TN0492
Language: lt
Date: 2012-11-12 00:00:00
Title: Byla T-492/12: 2012 m. lapkričio 12 d. pareikštas ieškinys byloje von Storch ir kt. prieš ECB

2.2.2013   
            
            
               LT
            
            
               Europos Sąjungos oficialusis leidinys
            
            
               C 32/18
            
         2012 m. lapkričio 12 d. pareikštas ieškinys byloje von Storch ir kt. prieš ECB
   
   (Byla T-492/12)
   2013/C 32/29
   Proceso kalba: vokiečių
   
      Šalys
   
   
      Ieškovai: Sven A. von Storch (Berlynas, Vokietija) ir 5 216 kiti asmenys, atstovaujami advokatų M. Kerber ir B. von Storch
   
      Atsakovas: Europos centrinis bankas
   
      Reikalavimai
   
   Ieškovai Bendrojo Teismo prašo:
   
               —
            
            
               pripažinti, kad 2012 m. rugsėjo 6 d. Europos Centrinio Banko sprendimai dėl tam tikrų Eurosistemos atvirų piniginių sandorių antrinėse valstybės vertybinių popierių rinkose techninių kriterijų yra nesuderinami su SESV 123 ir 125 straipsniais, priimti sprendimą dėl SESV 264 straipsnyje numatytų teisinių padarinių ir uždrausti tolesnį vykdymą,
            
         
               —
            
            
               pripažinti, kad 2012 m. rugsėjo 6 d. Europos Centrinio Banko sprendimas dėl papildomų priemonių, skirtų užtikrinti garantijų verslo partneriams prieinamumą, kad jie turėtų prieigą prie Eurosistemos likvidumo sandorių, yra nesuderinamas su SESV 123 ir 125 straipsniais, priimti sprendimą dėl SESV 264 straipsnyje numatytų teisinių padarinių ir uždrausti tolesnį vykdymą,
            
         
               —
            
            
               priteisti iš atsakovo bylinėjimosi išlaidas pagal Procedūros reglamento 87 straipsnio 2 dalį.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi šiais pagrindais.
   
               1.
            
            
               Ginčijamais sprendimais pažeisti SESV 123 ir 125 straipsniai. Šiuo klausimu ieškovai nurodo, kad pagal SESV 123 straipsnį draudžiama paversti valstybės skolą pinigais ir kaip matyti iš Reglamento (EB) Nr. 3603/93 (1), toks draudimas yra visuotinas, t. y. galioja ir pirminėje, ir antrinėje rinkose.
            
         
               2.
            
            
               Be to, ECB pažeidė SESV 127 straipsnį. Ieškovai nurodo, kad pinigų politikos srityje ECB yra įgaliotas užtikrinti kainų stabilumą. Tačiau įgyvendindamas priemones ECB vykdė fiskalinę politiką ir veikė ultra-vires.
            
         
               3.
            
            
               Maža to, ginčijami sprendimai prieštarauja Protokolui (Nr. 27) dėl vidaus rinkos ir konkurencijos (2) ir ESS 51 straipsniui. Anot ieškovų, finansinių išteklių poreikį išgyvenančių valstybių vertybinių popierių įsigijimas yra tiesioginis įsikišimas į rinkos segmentą, kuriam būdinga per didelė pasiūla. Taip įsigijant dirbtinai sumažinama pasiūla ir sukeliami atitinkami padariniai šių vertybinių popierių pelningumui, kurie nesuderinami su neiškraipytos konkurencijos principais.
            
         
               4.
            
            
               ECB veiksmai prieštaravo SESV 130 straipsniui, nagrinėjant jį kartu su ECBS/ECB statuto (3) 7 straipsniu, nes ECB pirmininkas buvo priverstas priimti ginčijamą sprendimą.
            
         
               5.
            
            
               Valstybės įsiskolinimų pirkimas dėl priežasčių, susijusių su monetarine, o ne fiskaline politika, kuriuo nesiekiama užtikrinti kainų stabilumo, daro neigiamą poveikį rinkoms ir taip kelia grėsmę pasitikėjimui nepriklausoma monetarine politika. Ieškovų nuomone, iš Europos pinigų sąjungos norminių aktų išplaukia subjektyvi teisė į veiksmų, kurie akivaizdžiai nesuderinami su stabilumu, ir be kita ko, su SESV 123 ir 125 straipsniais, nevykdymą.
            
         
      (1)  1993 m. gruodžio 13 d. Tarybos reglamentas (EB) Nr. 3603/93 nustatantis apibrėžimus, susijusius su Sutarties 104 ir 104b (1) straipsniuose numatytų draudimų taikymu (OL L 332, p. 1; 2004 m. specialusis leidimas lietuvių k., 10 sk., 1 t., p. 27).
   
      (2)  OL C 83, 2010, p. 309.
   
      (3)  Protokolas (Nr. 4) dėl Europos centrinių bankų sistemos ir Europos centrinio banko statuto (OL C 83, 2010, p. 230).